Author: Inštitút pre aproximáciu práva
Last saved by: agenda0
Company: UV SR

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
5.9.2001
K materiálu č. 2905/2001
K bodu č. 9

     

S T A N O V I S K O

k návrhu poslanca Národnej rady Slovenskej republiky č.289/1995 Z.z. o dani z pridanej hodnoty v znení neskorších predpisov    

I
	Návrh zákona, ktorým sa mení a dopĺňa zákon Národnej rady Slovenskej republiky č.289/1995 Z.z. o dani z pridanej hodnoty v znení neskorších predpisov predkladá na rokovanie vlády SR ministerka financií.
II.
Predmetom úpravy návrhu zákona je zavedenie nulovej sadzby dane z pridanej hodnoty pri vybraných tovaroch, ktoré spĺňajú kritéria odporúčaní nových smerov vo výžive v zmysle Programu ozdravenia výživy obyvateľov SR. 
III.
Oblasť nepriamých daní patrí k prioritám v oblasti harmonizácie práva podľa článku 70 Európskej dohody o pridružení, Bielej knihy – kapitola 22 „Nepriame zdaňovanie“  a medzi prioritné úlohy vlády SR vyplývajúce z pravidelnej správy EK o pripravenosti SR na členstvo v EÚ z 8.novembra 2000. Návrh je prioritou podľa Partnerstva pre vstup a NPAA. V práve Európskej únie je problematika návrhu zákona upravená sekundárnou legislatívou, a to šiestou smernicou rady EÚ 77/388/EEC o harmonizácii zákonov členských štátov o dani obratu. 
Sekcia Inštitút pre aproximáciu práva uplatňuje nasledovné pripomienky:
- upozorňujeme predkladateľa, že úprava návrhu zákona je v rozpore s ustanoveniami šiestej smernice rady EÚ 77/388/EEC, ktorá v článku 12 zaväzuje členské štáty k uplatňovaniu jednej základnej sadzby dane, ktorá nesmie byť nižšia ako 15%, a k uplatňovaniu jednej alebo dvoch znížených sadzieb dane, ktorá nesmie byť nižšia ako 5 % a môže sa aplikovať len pri dodávkach kategórii tovarov a služieb uvedených v prílohe H šiestej smernice.  
K doložke zlučiteľnosti:
- v bode 4 odporúčame uviesť, že problematika obsiahnutá v návrhu zákona patrí medzi prioritné oblasti harmonizácie práva, ktoré sú obsiahnuté v článku 70 Európskej dohody o pridružení, ako aj v Bielej knihe – kapitola 22 „Nepriame zdaňovanie“.  Na základe uvedeného odporúčame prepracovať doložku zlúčiteľnosti.    

	

Bratislava | 03.09.2001
Vypracoval: | Mgr.Roland Jaroš
Tel.: | 57295633

JUDr. Mária Krošlákovágenerálna riaditeľka